Diari Oficial de la Generalitat Valenciana


Sumari del DOGV 5716, del 04-03-2008 (2008/1986)

Informació pública de l'estudi de detall M2T/M2-2 del pla parcial de les unitats d'execució 1, 2 i 5 nord Palància. Expedient 24/07.
------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1986


Data del document
:   25-01-2008

Organisme emissor
:   Ajuntament de Sagunt

Tipus de document
:   Informació Pública

Descriptors 

:   * Sagunt
    * pla d'urbanisme
    * administració local

Informació pública de l'estudi de detall M2T/M2-2 del pla parcial de les unitats d'execució 1, 2 i 5 nord Palància. Expedient 24/07. [2008/1986]Mitjançant esta resolució faig saber que l'alcalde president, en virtut de les atribucions que li confereix la legislació vigent, amb data 21 de gener de 2008 ha dictat la següent
Resolució de l'Alcaldia número 000034
Assumpte: expedient 24/07 PL. Estudi de detall de l'illa M2T/M2-2 del pla parcial de les unitats d'execució 1, 2 i 5 del Pla General d'Ordenació Urbana. Obertura d'informació pública.
Vist que per mitjà d'un escrit amb entrada en este ajuntament en data 29 de maig del 2007, número de registre d'entrada 32867, l'entitat Promosastre, SL, va presentar un projecte d'estudi de detall referent a l'illa M2T/M2-2 del pla parcial de les unitats d'execució 1,2 i 5 del Pla General d'Ordenació Urbana (PGOU).
Vist que, en data 18 de juliol del 2007, l'Oficina Tècnica d'Urbanisme va emetre un informe sobre l'estudi de detall esmentat amb caràcter desfavorable.
Vist que per mitjà d'un escrit amb entrada en este ajuntament en data 10 de desembre del 2007, número de registre d'entrada 74172, l'entitat va presentar una nova documentació que esmenava els aspectes indicats en l'anterior informe municipal. En concret, l'arquitecte municipal, en data 10 de gener del 2008, va emetre l'informe següent:
«Es va presentar un estudi de detall que afecta una macroilla completa (MM-2), situada en el pla parcial de les unitats d'execució 1.2.5 nord del Palància, amb la configuració següent:Com pot apreciar-s'hi, l'illa es divideix en quatre parcel·les segons la reparcel·lació aprovada. En la normativa que s'adjuntava es definia com a desenvolupament la divisió en unitats d'execució, que no són una altra cosa que cada un dels blocs d'edificació. Cada bloc pot ser una fase d'execució, i cada fase comporta la urbanització d'una part proporcional dels espais lliures interiors. Per a justificar que s'urbanitzen de forma coherent, en cada sol·licitud de llicència s'exigeix un pla on es grafíe l'àmbit d'actuació de cada fase, pera a segons quines fases distintes de desenvolupament.
Segons el nostre parer, esta forma de desenvolupament havia de ser més explícita, indicant les línies divisòries entre les distintes fases, i posant com a exemple el que s'ha grafiat per a la parcel·la M26-3, l'àmbit de la qual és coherent amb la resta.
L'Ajuntament va fer seua esta observació i va requerir que se'n fera l'esmena, cosa que s'ha realitzat amb esta modificació:
Les línies blaves són les parcel·les en què es divideix l'illa mentre que les roges indiquen les diferents fases de què consta l'edificació dels blocs.
Conclusió. L'estudi de detall en justifica àmpliament els motius de la formulació i compleix els mandats normatius per a este tipus de documents. Es consideren resoltes les objeccions indicades en el nostre informe anterior.»
Com a qüestió complementària a les indicades en l'informe tècnic esmentat, cal assenyalar que l'acord d'aprovació definitiva d'este estudi de detall se subordina al fet que el seu promotor complisca les condicions següents:
- Caldrà aportar un esborrany de la correcció que es va a efectuar en la descripció registral de la nova volumetria de les parcel·les de l'illa i el seu nombre d'habitatges màxim, si este, d'alguna forma, s'hi veiera alterat. Una vegada aprovat definitivament l'estudi de detall, caldrà procedir, en el termini màxim de 15 dies, a inscriure els canvis esmentats en la totalitat de les parcel·les afectades en el Registre de la Propietat.
Atés que l'article 90 i següents de la Llei 16/2005 (LUV) regulen el procediment per a sotmetre els estudis de detall al tràmit d'informació pública.
Atés que l'estudi de detall en qüestió compleix el contingut establit per a estos en l'article 38.f, així com el 79 i següents de la mateixa llei.
En vista de tot el que s'ha dit adés es resol:
Primer. Sotmetre al tràmit d'informació pública la documentació de l'estudi de detall (documentació que té entrada en este ajuntament en data 10.12.2007, RE 74813), referent a l'illa M2T/M2-2 del pla parcial de les unitats d'execució 1, 2 i 5 del PGOU. El tràmit d'informació pública esmentat per un període mínim d'un mes serà anunciat en el Diari Oficial de la Comunitat Valenciana i en un diari no oficial d'àmplia difusió a la localitat i, a més, serà notificat als titulars de les parcel·les de l'illa esmentada.
Sagunt, 21 de gener de 2008.- L'alcalde: Alfredo Castelló Sáez.